
Jakov Tomasović 

Glasi i uzdasi 

RIJEKA 

Tiskarski umjetnički zavod „Miriam" 
1910. 



. DRAGOME UJCU 

JURJU MARUŠIĆU 

ŽUPNIKU 


Sva književna prava pridržana 


POKLANJA ODANI NEĆAK. 






Oj ljubim te!... 


Kako da te ne ljubim, 

0 hrvatski dome, 

Kada život dao si 
Majci, ocu mome? 

Kako da te ne ljubim. 
Domovino mila. 

Kada sv’jetlo ugledah 
Tvojega sred krila? 

Kako da te ne ljubim. 
Kad jezikom tvojim 
Srcu dajem oduška, 
Bogu hvalu pojim? 

Kako da te ne ljubim. 
Kada sveđ u tebi 
Nađem, što mi ustreba 
Svakoj u potrebi? 

Kako da te ne ljubim. 
Kada tebi, draga. 
Narav je ud’jelila 
Svakojega blaga? 

Kako da te ne ljubim, 
Majko velikana, 
Umjetnika, umnika. 
Kraljeva i bana? 

Kako da te ne ljubim. 

Kad uzgajaš čili 
Narod, koji spravan je 
Dušmana prot’ sili? 

Oj ljubim te, ljubim te. 
Majko mila, mnogo, 

I tu ljubav r’jecima 
Nebih kazat mogo. 

Tebi bije mlađano 
Srce ml u grudi’. 

Za tvojijem procvatom 
Neprestano žudi. 

Mili dome, za tebe 
Obričem živjeti. 

Za svete ti pravice 
Spravan 1-mrijeti! 

1900. 


Nada. 

Nojca gine, zora rudi. 

Moje srce nadu budi; 

Neće r ovaj b’jeli dane 
Da Hrvatskoj bolji svane; 
Neće r jeknut zrakom poj. 
Da je Hrvat čitav svoj! 

Dan osvane i pmine. 

Domu sreća još ne sine. 
Isti jadi još ga more; 
Nadom čekam druge zore. 
Neće r sutra jeknut poj. 
Da je Hrvat čitav svoj! 

Nek se udes s nama bori, 
Nek tuđinska sila mori. 

Ja se nadam. Bog će dati: 
Bit će sretni i Hrvati, 
Jeknuti će jednom poj. 

Da je Hrvat čitav svoj! 

Braća će se rukovati 
I srca se razigrati, 

Zavijat će stjeg u ruci 
i čuti će sv’jeta puci. 

Kako Slavstvom ječi poj: 
Da je Hrvat čitav svoj! 

1901. 


Suze. 


Gle jeseni! Nebo plače; 
Kiši na taj sv’jet. 

Iz tih suza klija jače 
Pramaljetnl cv’jet.... 


I ja znadem suze liti. 
Svoj plakati rod; 

Hoće r išta pospješiti 
Suze moje plod?! 


1902. 



Hrvati i,Hrvatska. 

Hajd’ u boj! 


Ko što je ruža gizdava 

Sred proljetnoga cv’jeta, 
Tako je narod Hrvatski 
Među naredim sv’jeta. 

Al’ ko što pauk mrežama 
Ružine veže grane, 

Mnogi se tuđi sinovi 
Među Hrvatim bane. 

Ko sunca zraka Hrvatska 
Hrvatima je draga 
I posvećena njojzi je 
Uma, t’jela im snaga. 

Jedno tek jako pr’ječi joj. 
Ka sreći da se vine: 
Nemili nesklad ubija 
Iste matere sine. 

Svaki će svojim načinom. 
Majci da pomoć pruži, 

A ona u tom metežu 
Sa novih rana tuži... 

Nikad joj, braćo, nećemo. 
Nikad viđati bolu. 

Dokle se svi ne nađemo 
Bratskom u jednom kolu: 

Kada kod st’jega trobojnog 
I krsta časnog znaka. 
Složna se braća nađemo. 
Hrvatska bit će jaka! 

Strgat će mreže tuđina. 

Na svom se svoja zvati, 

I isto sunce žareno 
Milije njoj će sjati. 


Nojca gine, zora rudi, 

Obećajuć danak blag; 

Sve Hrvate diljem budi 
Jelačića spomen drag. 
Zadrhtale s milja gore. 

Dolovi se s pjesme ore. 
Zapjevao Hrvat moj: 

Hajd’ u boj! 

f Tuđin gazi naša prava, 

Oskvrnjiva mili dom; 

Zar da zgine naša slava. 

Zar da j’ Hrvat rob na svom? 
Oj! na noge, braćo mila, 

Nek’ nas miso snaži čila: 
Hrvat na svom nek’ je svoj! 
Hajd’ u boj! 

Složno s bratom, brate vrli, 

Uza seku, seko, stoj; 

Neka svatko sad pohrli 
Složno, hrabro, a uz poj! 

*■ Neka dušman smrću pr’jeti. 

Časno jeste, slatko mr’jeti, 

A za mili toprag svoj; 

Hajd’ u boj! 

Sa pomoću Božje ruke 
I prije je Hrvat moj 
Savladao jad i muke, 

Steko prava, bio svoj. 

Nije pravo sad da zgine, 

Oj, na noge, svjestan sine. 
Ponosno mi, tvrdo stoj! 

Hajd’ u boj! 


1902 , 

Ah, teško je sa nevolje, 

Da u ropstvu gine brat, 

U slučaju tom je bolje, 

Stoput bolje: smrt i rat. 

S tog, dok nam je živa glava. 
Dok pob’jede naša prava. 

Dok ne bude Hrvat svoj: 
Hajd’ u boj! 

Prigodom hrv. pokreta u proljeću g. 1903. 

m 


Confiteor. 


1 ebi, da Tebi velikom, silnom Bogu 
Ispovjedam se i padam u prah; 

Niti što skriti Tebi hoću, nit’ mogu, 
Koj’ pratiš svaki života mi dah. 

Grješio jesam u t’jeku žića vele. 

Kršio zakon postavljeni Tvoj, 

I da me n’jesu milosti Tvoje srele. 

Već davno, davno propao bih, joj! 

I grudu ovu, što zovu: dom Hrvata, 
Naložio si, stvoriv me u njoj. 

Da ljubit moram do zadnjeg žića sata, 
I tu sam zakon prekršio Tvoj! 

Ljubio jesam Hrvatsku milu c’jelu 
R’ječju i srcem, al’ to nije sve. 

Jer za nju što sam uradio u djelu? 

Oj, toga nema skoro ništa, ne! 

Od sada. Bože, uz pomoć hoću Tvoju, 
Svjedokom nek’ mi nebeski je dvor. 
Milome domu posvetit snagu svoju; 
Što bje oprosti,-o, confiteor! 

1903 . 


Želja. 


Ja sam junak snažne ruke, 

U bojni bih zašo red. 

Latio bih handžar ljuti. 

Što mi ga je namro djed; 
Branio bih od nepravde 
Sav hrvatski narod moj, 
Sasjeko bih diljem doma 
Izdajica crni roj! 

Da sam l’ječnik žrtvovo bih 
Tome čitav samo v’jek. 
Domovinskim nebi 1’ ranam 
Našo tajni kakov l’jek; 

Da sam bogat — skupljao bih 
Alemova, zlata broj. 

Kovao bih divot-krunu 
I krunio čelo njoj. 

Ali od tog ništa n’jesam. 

Tek sam pjesnik — ubogar. 
Pa što ću ti, mili dome. 
Prikazati na uhar? 

Ništa nemam, dol’ čuvstava. 
Što mi pune život mlad. 

Doli želja žarkih, svetih. 

Sto u pjesmu slažem rad. 

Pa eto ti pjesme moje, 

Ako ima c’jenu koj’, 
Pjevajuć’ ću tebi, dome, 
Sprovoditi život svoj. 

A kad jednom budem moro 
Zam’jeniti rakom sv’jet, 

I na mome grobu valjda 
Procvasti će koji cv’jet. 
Neka cvijet taj upletu 
Divni v’jenac u onaj. 

Kojim će ti krunit čelo. 

Kad pob’jediš ropstva vaj; 
Jer znaj,, za te živjeti ću 
I kad t’jelo bude prah; 

Ah, taj će ti cv’jet don’jeti 
Moj sa onog sv’jeta dah! 

1906 . 


Nad Gubavicom. 


Gdje Gubavica stravično slazi,*) 
Na koje grudi zadrhću vid. 
Niče iz tamne, duboke jazi 
Mrka i jaka, prkosna hrid. 


V’jekove duge grmjela r’jeka. 
Prkosnu razbit hridinu rad; 
Trošila snagu zalud od v’jeka. 
Ne skrši hridi, niti će kad. 


*) Blizu trgovišta Zadvarja ruši se Cetina poznatim slapom 
Gubavica u strahotni u istinu jaz, razbijući se silnom rukom o 
jaku hrid, što niče posred njega. 


Pa svagda noga kad mi zakroči 
Na otaj tvrdi, stravični drum, 

U jaz mi otaj kradnu se oči, 

A druga slika zanosi um: 

Hrvatski rode, ti zar da n’jesi 
Hridina takva, takovi div, 

0 koju r’jeka — dušmanski b’jesi 
Kršiše snagu, — ti osta živ? 

I danas jošte pjene se vali, 

Propinju na tu tvrdu se hrid; 

Al’ proć će dušman, nesloga, jali. 
Hrvat će ostat-pobjedni zid! 


1906 . 




Miloj uspomeni 
druga Dujma Casolini-a 

t u Spljetu, siječnja 1901. 

etiri ljeta s tobom sam, Dujme, bio, 

Crpeći znanje, gutajiić nauk trajni. 

Niz sam vrlina poznao tvojih bajni’, 

S kojih si bio svakome uzor mio. 

U sv’jet si stoprv himbeni zakročio. 

Ne poznav jošte crne mu varke, tajni, 

Okaljo duše nijesi alem sjajni; 

Za svijet ovaj ni rođen n’jesi bio. 

Golupče kao, razavi krila laka 
I prhnu prvi mojijeh od drugova 
U rajske visi vrh zlaćenih oblaka, 

Gdje nema boli, ni straha, ni okova. 

Već uz glas, što se božanskom skliza strunom. 
Gdje krjepost svaka svojom se kruni krunom! 







22 


Domovini Mile Gojsalića. 

Prigodom ustoličenja kostanjskog župnika Jurja Marušića 
dneva 9. II. 1902. 

Pusto polje, al’ neharno nije. 
Božiji će blagoslov prispjeti, 

Bit ce Kotar, što je jednom bio. 

Pavlinovič: „Župnikovanje". 

Upri okom, kneževino slavna, 

U mosorske te hridine tvrde. 

Gdje no ord u slobodi zlatnoj 
Broji danke, a odgaja ranke. 

Upri okom u te hridi tvrde. 

Gdje no vile nekoć tvoje mile, 

U pomoći žto no su ti bile. 

Da uzdržiš neovisnost dragu. 

Joj! uklete po pećinam dr’jemlju, 

(I dr’jemat će do rasula sv’jeta). 

Upri okom u te gole hridi. 

Gdje no biju često bojak ljuti 
Za opstanak dv’je silene vlasti: 

Blagi Juže, siromaška majka. 

Sjever ljuti, mornarska nevolja. 

Upri okom bistrim, sokolskijem. 

Spaziti ćeš: Na hridini tvrdoj, 

A na tičac nebeskoj modrini, 

Samotuje prebijela crkva. 

Posvećena zaštitniku tvome. 

Baš vitezu svetitelju Jurju. 

Kroči umom u tu crkvu b’jelu. 

Slavna zemljo slavnijih sinova. 

Vidjeti ćeš zaštitnika svoga, 

Vitez-Jurja, sveca golemoga. 

U ruci mu koplje ubojito. 

Njime gađa zmaja ljudoždera 


23 

U gr’oce, gdje mu malo treba; 

Oslobađa narod od nemani. 

Sav mu Sirin na slobodi hvali. 

* 

Sada drugoj okreći se strani, 

Otkle žarko proistječe sunce. 

Ka pepelu Mile Gojsalića: 

U Koštanje, selo preubavo. 

U Kostanjim bijela je crkva 
I u crkvi Juraj do oltara. 

Baš miljenik svetitelja Jurja. 

Tu g’ dovela Providova ruka. 

Da se zmajem bori paklenijem. 

Da ga stjera u dubine hadske; 

Al’ ne kopljem oštrim, ubojitim. 

Nego živom evanđelja r’ječju. 

H= 

K6 cvijet si evala u bostanu. 

Domovino neumrle Mile, 

Al’ to bilo, te se spominjalo. 

Jao, tvoje nestalo je vlasti. 

Bijele ti srušene su kule. 

Zaboravlja ime ti se slavno! 

Tko će tvoju slavu povratiti? 

Tko bijele posagradit kule? 

Tko prodičit tvojega imena? 

Tko, ak’ neće Božji svećeniče? 

Moli s toga, kneževino stara. 

Vruće moli svetitelja Jurja, 

Da ti pošlje moći od pomoći, 

A poslušaj njegova miljenka. 

Današnjega dičnoga svečara, 

Koj’ se vjeri za te do oltara. 

Nij’ iz tebe Jure Iznikao, 



Ar kraj tebe rodila ga majka, 
Tere tvoje poznaje nevolje; 

A viko je teških vidat rana. 

I poslušaj njegovu družinu, 
Sokolove, sve svoje sinove! 

Bit ćeš bolja, neg’ si prije bila, 
Odičit ćeš pradjedovskog praha; 
Zdravo budi, koljevko junaka! 


Don Stjepanu Kaštelanu. 

Prigodom njegove mlade mise 16. X. 1904. 


arko sunce sa nebeskog visa 
Užarilo čudnovatim žarom 
Crnu zemlju i s pripeke silne 
Postradali grozdni vinogradi, 
Postradala polja i voćnjaci. 
Opustjeli zeleni pašnjaci; 

Po pristrancim izgorilo bilje 
I suro se užarilo st’jenje. 
Presahnula vrela hladnovita. 

Nit’ po gori potočić žubori. 

I tvoj, Stjepo, Ilinac presahno, 

Ko što suze presahnuše svete 
Poljičkijeh domoljuba danas 
Za propalom slavom samostalnom; 
I Cetina suzila se hladna. 

Tek se l’jeno koritom povlači. 
Teško žiće po dolu volovim. 

Još težije stadu 1 ovnovim. 


Sivom orlu teško na timoru 
I slavuju u zelenom lugu; 

Svatko strada i boji se glada 
I čovjek se crnoj b’jedi nada. 

0 teški su, teški za cijelo 
Crni gr’jesi našeg naraštaja. 

Na koje se nebo rasrdilo. 

Te se tako nad nam skamenilo! 
Nema suza, da se plaču gPjesi, 
Nema rose, da zemlju okr’jepi. 

Ti si, Stjepo, Bogu obećao: 

Da ćeš njemu privađati duše 
Da ćeš tPjebit po narodu mane. 

Da ćeš grješne nagovarat sine. 

Da se gr’jeha ostave, a stare. 

Da okaju suzam kajalicam. 

Znam, da tome doć na manje nećeš 
Radi, Stjepo, radi, pobratime! 

I što godjer sa čelik družinom 
U tom pravcu višega polučiš. 

Bit će manje u naroda jada; 

Sto viš’ suza za gr’jehe s’ prolije. 
Bit će s neba više rose tije, 

A dok breme gr’jeha se ne svali. 
Žarko sunce žešće će da pali. 


Svetu zemlju, milu domovinu. 

Svu unakrst ponosnu Hrvatsku, 
Odasvuda pritisnuli jadi. 

Teška b’jeda na glavu joj sjeda, 
Tuđin prava hrvatska zazire, 

I zatire ime proslavljeno, 
Tuđinštinu pod silu nameće, 

I razdvaja braću u tabore. 

Hrvat mirno prekrstio ruke 
I bezbrižno u budućnost gleda. 
Nije gr’jeha bez kazne zaslužne, 
Gdje je kazne, bilo je i gr’jeha. 
Veli gr’jesi velu kaznu vuku. 
Općeniti s kaznom općenitom. 
Oh! kakovi moradoše biti 
Teški gfjesi hrvatskoga roda. 
Kad ovaku kaznu zadobismo? 

Oj! teški su, a i mnogo ih je, 

Al’ glavnije tek da napomenem: 
Prvi gr’jeh je, vaj! nesloga kleta. 
Njoj je Hrvat od davnine odan, 

A drugi je: nehajnost sinova 
Za pravice i za doma procvat. 

Po njima nas tek nevolja bije. 

Po njim’ Hrvat nije kao prije. 

Po njim’ nije, što bi morb biti. 
Zađi, Stjepo, zađi među braću. 
Uči narod, što mu pr’jeko treba. 
Uči njega ljubit domovinu. 

Uči tuđa poštivat ga prava, 

Al’ i svoja braniti do krvi, 

I uči ga slozi potrebitoj; 

Tek u slozi napredak je svaki. 
Bez nje samo bližimo se raki! 
Nek rod stare oplakuje gr’jehe, 

A svijestan novih ne počinja. 

Pa eto nam roda milenoga 
Od mnogijeh obranjena jada; 

Eto polja, eto divna rada. 

Mili Stjepo, zasukuj rukave 
I laćaj se truda golemoga! 

Tvrdo polje jakih hoće sila, 
Imade ih i još će ih doći 

I doći će sa neba pomoći. 
Nevolju će Hrvat nadhrvati. 
Dobrotvore harno spominjati. 

A ti, Stjepo, na dan ovaj velji. 
Kada prvim putem prikazivaš. 
Čista srca, sa dubokom čašću. 
Višnjem Ocu žrtvu uzvišenu. 

Oj! zamoli ljudskog roda Spasa, 
Koji se je dostojo s nebesa 
I na tvoje danas saći ruke: 
Osobito neka blagoslovi 
Ovo polje posvećeno radu. 

Na njem četu poslenika mladu! 
Primi, Stjepo, primi, prijatelju. 
Ove retke prijatelja vjerna', 

Koj’ ti želi, što i sebi samu. 

Uz pozdrave što najbolje znade. 
Na dan velji tvoje mise mlade! 


Desnome prijatelju 

don Stj. Kaštelanu na dan mlade mise. 


Nljesam te, Stjepo, upoznao 

U zabavam sv’jeta šarenoga. 

Ni uz čašu vina rumenoga, 

Ni kada sam pjesmu zapjevao. 

Već kada sam jade jadovao. 

Stazu žića izabiro svoga. 
Dobrotu sam pozno srca tvoga, 
S koje sam te žarko ljubit stao; 

Pa sam spravan s tobom i plakati, 
Kamo r neću d’jeliti veselje 
I oduška svome srcu dati, 

Skromne k nebu upravljajuć želje: 
Da bi mnoga sretna ljeta vio. 
Dika crkvi i Hrvatskoj bio! 


Pod zastavom „Naše Gospe Lurdske". 

(Prvome broju istoimenog časopisa. 1908.) 

Bilo vr’jeme, prsi jake 
Galio je Hrvat moj; 

Bilo vr’jeme, ... mač je s’jevo 
I Hrvat je bio boj. 

Prot’ nekrstu, proti sili 
Digao se kao lav. 

Borio se, krv je lio; 

Divio se svijet sav. 

U svakome težem času 
„Marija" mu poklik bje, 

I uz pomoć njenu uv’jek 
Svladao je svlado sve. 

Bilo vr’jeme, pa i prošlo, 

Minuo je rata plač; 

Zac’jelile teške rane, 

Zahrđao sv’jetli mač. 


Mač već brda,-amo, braćo. 

Svi u kolo, sad je čas. 

Da pričamo rata zgode. 

Da pričamo svaki nas: 

Gdje nam koji drug je susto. 
Gdje r dušmana pala moć, 

I pobjede stjeg se vijo 
Marijinu uz pomoć. 

Da pričamo, da pjevamo 
Onoj hvalu u sav glas. 

Sa kojom smo borili se. 

Po kojoj smo stekli spas! 

Prošlo j’ doba sv’jetla mača, 
Utišo se krvni rat, 

Al’ još i sad sa svih strana 
Oj, na brata srče brat! 

Boj se bije, ... fječ i pero 
Zam’jeniše mača zvek; 

Boj se bije, ... žrtve boja 
Ne tjelesa, — duše tek. 

Amo, braćo, am’, junaci, 

Kim zazoran jeste b’jeg, 

„Vjera" poklik ratni budi, 
„Naša kurdska Gospe" stjeg! 

Pokažimo sv’jetu c’jelu: 

Ko što stari znaše mr’jet, 

I mi ćemo svi do jednog. 
Ustreba li-i opet! 

Jubileja jeka. 

Pedeset je na izmaku ljeta, 

Što glas jeknu širom b’jela sv’jeta 
I uzdrrua Pireneja mir: 

„Ja sam, ja sam Bezgrješno Začeće", 
A na žalu Gave žuboreće 

Proisteko spasonosni vir. 

Pedeset je ljeta na uviru. 

Što vjernici očima upiru 

Čudotvorni u Djevičin grad; 
Pedeset je ljeta na Izmaku, 

Što se tuđi svakom siromaku 
Blaži duše i tijela jad. 

L’jepo čislo, polovina v’jeka. 

Gle i opet sv’jetom ori jeka 

Vjerne djece na taj l’jepi god; 
Neki mole za pomoći Djevu, 

Veličaju neki je u spjevu. 

Neki Lurdu svoj pokreću hod. 

Sv’jet se sprema a sa sviju strana 
Na proslavu jubilejskog dana, 

A Hrvati, Djevo, narod tvoj? 
Zar med pucim da su zadnji oni? 
Dokle ječe sv’jeta milioni. 

Zar da njihov ne čuje se poj? 

Oj, vjera je Hrvatskoga sina 
Vela kao jadranska pučina. 

Tvrda kao Velebita kam; 

Mali j’ narod, — tekar nas je šaka, 
Al’ nam ljubav k Mariji je jaka. 
Svako srce maleni je hram. 

Ne gradimo neizvednih snova. 

Ne imamo praha ni topova. 

Da grmimo, da se trese sv’jet, 
Ar imamo, što ipaka godi: 

Iskren poklik, kojim srce rodi: 

Tvoji jesmo, tvoji ćemo mr’jet! 

Tvoji jesmo, Lurdska Gospo draga. 
Srdaca nam darivamo blaga 
Tebi na tvoj jubileja god; 

Tvoj smo narod, ti nas od zla brani. 
Daj neka nam ljepši svanu dani. 

Da vjek ti se ne snevjeri rod! 

190S. 


Popratnica 

I. hrv. hodočašća n Lurd 1908.*) 

Sa obala sinjeg mora. 

Sa širokih sa poljana 
I sa hridi vrlet-gora 
Četa nas je savrstana; 

Svi slušasmo isti glas. 
Ista mis6 skupi nas: 
Ravnat brod, 

Spješit hod, 

Tam’ gdje brza Gava hiti, 
Mariju moliti. 


*) Za napjev: „Glasna, jasna". 

Putujemo punih grudi, 

Željni onog dana, kada 
Zora će nam da zarudi 
Marijina usred grada. 

Da pjevnemo: zdravo oj, 
Lurdska Djevo, cilju moj! 
Tvoja moć 
Na pomoć, 

Nek kod naših bude djela. 
Djevice Preb’jela! 

S Bogom, s Bogom ostaj, dome. 
Nemoj više tužan biti. 

Ka boljitku samo tvome 
Vjerna djeca će moliti! 
Lurdska Gospa ljubi nas, 
Prezret neće smjeran glas; 
Čut će plod 
Mili rod. 

Pa će pjevat ko i prija: 
Živjela Marija! 


O. Miroslavu Skrivaniću. 

Prigodom mlade mise u rođenom mu Omišu 4. IV. 1910. 

Bogata proljet ponosno se koči, 

Sipljući širom milja hrpimice; 
Mladijem gajem propjevale ptice, 

A šaren-cv’jeće očarava oči..... 

Proljeti zdravo! ... Zrijem ka istoči. 

Ka milim stranam grude rođenice. 

Srce sa zgode bije radosnice, 

Videć, gdje blaga ljepše čari toči: 

U čednu ruhu Siromaha Velja 
Gle čarobnoga ponijela cv’jeta. 

Bogata srećom ispunjenih želja; 

I kao pticu proljetnoga l’jeta. 

Gdje Višnjem prvom pripijeva: „Slava!" 
Slušam presretna priju Miroslava. 


3 









Sv. Jakovu. 


N’ jesi bio čovjek moguć, nit’ bogataš slavna glasa, 

AF miljenik vazda pravi Isusa si bio Spasa; 

I duša ti čista bila i mirisna kao cv’jeće, 

S tog već amo uz Krista si uživao rajske sreće. 

S njim si bio, kada kćercu ozdravio Jairovu, 
Preobrazbu gledao si na Taboru ti njegovu; 

Na večeri vazmenoj si kruh anđela okusio, 

S Učiteljem na molitvi u vrtu si i ti bio. 

S Duhom svetim primio si mnoge dare ti od Boga, 
Obraćo si nevjernike i činio čuda mnoga; 

Vršio si vjerno nalog, što ga Isus tebi dade, 
Herodova dok od mača glava sveta ti ne pade. 

Gore, sveti, sad, Jakove, sladiš dušu rajskim čarom. 
Gledaš Boga, Majku Djevu i ljubiš ih svetim žarom, 
Jere onaj, čiji s’nauk narodima oglašiva’, 
Tisućnom ti sad na nebu plaćom žrtve naplaćiva. 

Stoga, Božji ugodniče, ded pogledaj na me sneba. 
Te isprosi od Boga mi, svaku milost, što mi treba 
Čuvaj mili rod hrvatski. Božji sveče, to te prosim. 
Pod okrilje mene primi, jur kad ime tvoje nosim! 




Hrvat i Srce Isusovo. 


Jednom bilo, povjest kaže — 
Digosmo se kao braća, 

Latismo se britka mača, 
Povikasmo: „Vraže, stoj! 

„Dok nas ikog uzgor teče, 
„Hrvat te se bojat neće!“ 
Isusovo Srce, oj! 

Za Te časni bismo boj. 
Borismo se za Te časno. 

Svete Crkve sinci pravi. 

Na udarcu živi lavi, 

Krvca teče, smrtni znoj. 
Stekosmo si slavu novu: 

Da nas krsta bedem zovu. 
Isusovo Srce, oj. 

Hrabar Hrvat bio Tvoj! 
Hrabar Hrvat Tvoj je bio. 

Ne braneći krvci teći. 

Za te spravan u grob leći. 

Zar će sad ga strašit boj? — 
Oj ne! I sad ori jeka: 

„Tvoj do groba. Tvoj do v’jeka!" 
Isusovo Srce, oj. 

Pravi Hrvat sveđ je Tvoj! 
Pravi Hrvat Tvoj je svede. 

Tvog visoko dlžuć stjega; 

A tko neće sl’jedit njega. 

Taj sramoti narod svoj. 

Takav sinak nije sinom. 

Nego doma dušmaninom. 
Isusovo Srce, oj. 

Dom Hrvata, dom je Tvoj! 


Sva Hrvatska Tvoj je dome, 
Isusovo Srce sveto! 

Zastava je Tvoja eto 
Stjeg i zemlji Hrvatskoj; 

I u sjeni tog barjaka 
Bit će sretna, bit će jaka. 
Isusovo Srce, oj, 

Miluj, štiti narod svoj! 


V- 


1901 . 


Dalmatinac i Marija. 

Većkrat dušman vjere i prosvjete 
Zagazio i u Dalmaciju; 
Dalmatinac junak se ne smete. 
Mača hvata, prizivlje Mariju 
I dušmana mlavi 
Jačega na broju, 

A pobjedom slavi 
Pomoćnicu svoju; 

Ta junački Dalmatin 
Vjeran sin je Marijin. 

Sunce žarko suro st’jenje žari. 
Vrela sahnu, rodno bilje strada. 
Ginu Tjepe Dalmacije čari, 

I mnoga je uništena nada. 
Dalmatinac soko 
Zazivlje Mariju 
I nebo visoko 
Daje rosu tiju; 

Ta pobožni Dalmatin 
Dragi sin je Marijin. 


Sn’jeg i bura, kruta zima vlada, 
A koliba puna ubogara. 

Kod njih b’jede i crnoga glada, 
Al’ih zdvojnost ipak ne obara: 
Znadu puni nade 
Mariji s’uteći, 

A ona im znade 
U pomoć priteći; 

Th potrebni Dalmatin 
Miljenik je Marijin. 

Smion mornar lađu na pučinu 
Otiskiva, Mariju priziva, 

11’ se vraća zdrav u domovinu 
Mariji se vruće zahvaljiva; 

A usred domaje 
Pred slikom Marije 
Žižak podrhtaje. 

Ljuba ga nalije. 

Ta kud ižo Dalmatin, 

On je sinak Marijin. 

Gradom, selom, u polju i gori 
Marija se prizivlje i časti, 

I večerom, i kad zora zori. 

Bilo vedro, ii’ oblaci tmasti. 

Nju poštuju rada 
Bogci, imućnici. 

Starci, djeca mlada. 
Zdravi i bonici. 

Ta svugdje je Dalmatin 
Bogoljubnik Marijin. 

Tom’ svjedoci širom Dalmacije 
Brojne crkve, bogati oltari. 
Vruće do njih molitvice tije 
I vjernika raznovrsni dari. 

Nij’ doduše zlato. 

Ni drago kamenje, 

Al’ j’ od srca dato. 
Dosta za znamenje. 

Da je i sad Dalmatin, 

Ko i prije Marijin. 

Čuj, Marijo, vapaj Dalmacije, 
Zapuštene danas od mnogoga, 
Sam’ od Tebe, naše Majke, nije: 
Daj uskori sa pr’jestolja svoga: 
Da nam sloga grane 
I poveže sine. 

Sloboda osvane 
Ljepša domovine, 

I nek’ svaki Dalmatin 
V’jek ti bude vjeran sin! 

1904 . 


Pred kipom Marijinim u tuđini. 

Ah, jošte nikad ne bijah toliko 
Od milih dal’ ko i od zavičaja 
I mlad sam evo, te još ne bjeh viko 
Kročiti stazom nepoznata kraja. 

Tu nemam znanca, da me stazom vodi. 

Tu nemam majke, da mi blaži boli. 

Tu drage nemam, da mi pjesmom godi! 
Ah, nikad jošte ne bjeh tužan toli!.... 

Da tužan,... ali u času mi rajem 
Otsjevne duša, čime svrnem oči 
Tvome ka liku, što nad ovim krajem 
U kraljevskome ponosu se koči. 

Pred njim se svaka odmah tuga gubi; 

Ta tko da bolje meni pute kaže? 

Koja će majka da žarčije ljubi? 

Koja li ljuba da me prima draže? 

A gdje je ljuba, znanac, mila maja, 

Tuj više n’jesam tuđinac siroma’, 

Tuj ćutim raskoš draga zavičaja, 

Tuj pred tobom sam, o Marijo, — doma. 

S tog suze lijuć od milinja sama 
Pred tvojim likom, mila Majko, klečim; 
Dok grudi biju sa Ijuvenog plama. 
Molitvom žarkom srca boli 1’ječim_ 

1907 . 


Majci Mariji. 

Prihvaćam pero i hoću da pišem. 

Da pjevam hoću a u slavu tebi. 
Kojoj tek hvalit moram, što i dišem 
Jošte pod nebi. 

Marijo Majko, tebi se nakanili 
Zapjevat pjesmu, veličat te njome; 
Sakupit kitu ruža izabranih 
Vrtu po svome. 

Ar kakvo cv’jeće vrtu po gr’ješnika? 

Gdje li sam pjesnik vr’jedan takva poja? 

Ja prah sam, ništa, — a ti rajska dika. 
Kraljica moja. 

S tog pjevat ne sm’jem; — molit ću te smjerno; 
Da stignem stazam sv’ jeta varavoga. 

Uza te stojeć kao d’jete vjerno. 

Cilja do svoga! 

I u tom sama ti ćeš slavu svoju 
Proširit više, na sram vraga kleta. 

Nego svi skupa čitava u poju 
Pjesnici sv’jeta. 


1908 . 


IV. Ljubavne 



Ljubav. 


Digao se vihor ljuti 
I porazom pr’jeti, 

Huče, treska, obzor muti; 
Sve će odnijeti. 

Skriplje, mota; lomi, hara 
Drveće u gori, 

I stoljetni hrast obara 
Bez da se umori. 

Kraj potoka vrba strši. 

Pa dok vihor vlada. 

Niti grana njoj da krši. 
Niti list joj strada. 


I u srcu čovječjemu 
Cesto vihor lupa. 

Mnogo drvce i u njemu 
I šteti i čupa. 

Tek jedno se stablo, kao 
Vita vrba vije. 

Kad se digne vihor zao 
Njega ne ubije. 

To je stablo ljubav sveta, 

Što sred srca raste, 

Njoj ne škode zlobna sv’jeta 
Olujine tmaste. 

Prot svakom je kadra stati 
Sva trpjet nasilja; 

Svakog može nadhrvati. 
Svakog postić cilja. 

1903. 


Teška bolest. 

Teško jeste glada gladovati. 

Teško se je sb’jedom bratimiti, 
I teško je t’jelom bolovati, 
ir krvavu ranu podnositi. 

Za domom je teško uzdisati, 
Neimat je teško prijatelja. 

Teško se je sv’jetom potucati, 
II’ plakati mrtva roditelja. 

Al’ je mnogo teže i gorčije: 

Radit polje i sijati cv’jeće, 

A gledati, gdje iz zemlje klije 
Trnje, korov, neplodno drveće; 

Ili ljubit, što zazorno nije, 

A na uzvrat primit preziranje. 
Ah, to peče silno i ubije. 

To je srca teško bolovanje! 


1904. 

Oj, kad bih znao!... 


Ne znah ti ime,... al’ ti oči crne, 

Ko str’jele dvije ranile mi grudi. 

Te slučaj bio, sreća, udes hudi. 

Rane se šire, srce s boli trne, 

I u bolesti tvom se liku vrne. 

Gdje usna posm’jeh blagu proljet budi, 
S koje ti licem l’jer sa ružom rudi. 

Što ne sm’je leptir zlobno da oskvrne. 

Jer nekud slutnja ko da mi šapuće. 

Dok srce bolno l’jeka traži, sv’jeta 
Bludeć neharna, zlobna kroz bespuće. 

Da tek u cv’jeću, što ti licem cv’jeta. 
Melem se skriva čami, otajstveni. 

... Oj, kad bih znao, je li suđen meni! 

1905. 


Srce, koje ljubit mora. 

Sto je gordi lave 
U lancima speti. 

Što li b’jes valova. 

Što samrću pr’jeti? 

Što su vihri, munje. 
Pa i gromi zgora, 
Pram žestini srca. 
Koje ljubit mora? 


4 



50 


Prepuno je silnih 
Čuvstava i žara, 

Ispred sebe mnogo 
I ništi i stvara. 

Ne boji se vraga, 
Niti smrti crne, 

Nij’ pogibli, u ku 
Ne smije, da srne. 

Ne priznaje silu. 

Ruglo, niti hvalu. 

Uvijek mu geslo: 

Naprjed — k idealu! 

1905 . 


Kada diram ... 

Kada diram žice 
Sjetne tamburice. 

Čujem ko da zuje: 

„Ona te ne čuje". 

Kad plačem, uzdišem, 
ir kad pjesmu pišem. 
Slušam: „Man’se sreće, 
„Razumjet te neće!" 

Na to ruka jače 
Žicami otskače, 

A srce sa jada 
Bolnu pjesmu sklada. 


1905 . 

Ipak nešto znači. 

Pošo sam u crkvu 
Bogu se moliti. 

Makar slučaj bio. 

Tu si došla i ti. 

Zamišljen sam, sjetan 
Ulicom se šeto. 
Makar slučaj bio, 

Ar sam tebe sreto. 

Kad sam se na šetnji 
Na te obazreo. 

Makar slučaj bio. 

Pogled nam se sreo. 

Pa pjesnik u tajne 
Umije da vrači: 
Makar slučaj bio. 
Ipak nešto znači! 

1905 . 


Razočaranje. 

Već kod prvog sv’jetom kroka 
Vidjeh toplu suzu s oka. 

Dalje gledah svede redom: 
Zemlju skritu groznim ledom, • 
Gledah bratsku krvcu teći. 
Gledah dive u grob leći! 

Gledah mnoga lica mlada, 
Puna krasnih želja, nada. 
Od udesa strta — pasti; 
Gledah s trnja ružu cvasti, 
U mnogome žarnu cv’jetu 
Spazili skritu otrov kletu. 

Sve to gledah, nit se čudi’, 
Jer vjerovah: ovoj grudi 
Suđeno je to ozgara; 

Al’ me samo razočara. 

Gdje poznadoh evo. Bože, 
Da i anđel mrzit može.... 

1905 . 


Zamamni cvijet. 

Mio mi je perivoj, 

Štono cvate cv’jećem. 
Tud uz misli poletne 
Najrađe se šećem. 

Mirisavo svakoje 
Ugodno je meni. 

Bilo u koj odjeći 
Moje srce pl’jeni; 

Ar za onim cvijetom 
Najviše mi bludi. 

Što ga kadgod opazim 
Na-tvojijem grudi’. 


1906. 

Najljepše. 

L’jepo Ii je šaro cv’jeće brati, 

A ljepše je djevojci ga dati! • 

Još je ljepše, kad ga rado prima, 

A uza to crne oči ima. 

Pak najljepše, (to baš mi se snilo), 
Kada njima pogledava milo! 

1906 . 


Za to. 


Divim se rujnoj zori. 

Što ganja noćni mrak. 
Kada po nebu stane 
Pružati zlatni trak. 

I gledam sunce jarko 
Na modrom svodu rad. 
Ali mi oko rade 
Krade se na zapad. 

Želiš li uzrok znati? 

Čuj iskren odgovor: 
Jere je ka zapadu 
Mojega zlata dvor. 


1906 . 

Oprosti, djevo!... 

Oprosti, djevo, ako i opeta 

Kvarim ti časak slađanoga mira. 

Oprosti, ako i opeta evo 
Dosađuje ti moja krhka lira! 

Oj, pjevao bih šarenu leptiru 
I lakoj ptici, što modrinom l’jeće; 

Oj, slavio bih te prirodne čari 
I kitno granje i mirisno cv’jećel 

Divio bih se i svodu nebnome. 

Kad sunce sja i kad se zvježđem kr’jesi. 
Kao i onda, kada njime stanu 
Gromornom jekom igrati se tr’jesi. 

S nasladom i to crtao bih more. 

Zrcalo divno zračnijeh stanara, 

I kad je u svom miru veličajno, 

I kada rikne, uspjeni se, hara. 

Bih rado,... ali danaske mi nije 
0 tome pjevat nikako moguće, 

Jerbo mi vila o drugome šapće, 

A pjesnik mora sl’jedit nadahnuće. 

Ah, k tebi, tebi sve me silom goni 
Tajinstven šapat moje nadahnice, 

I čime ruka dotakne se lire. 

Samo ti ime skliza se niz žice. 

Pa bih li mogb, oj po srcu kaži. 

Da, samo uz to čarobno ti ime. 

Ikome drugom, nego tebi, krasna. 
Posvetim pjesme slabašne mi rime? 

S toga oprosti, ako i opeta 
Kvarim ti časak slađanoga mira. 

Oprosti, ako i opeta evo 
Dosađuje ti moja krhka lira! 


1906 . 

K Uskrsu. 

Na klik: „Hosana!" 

Sve iz tihana 
Zimskog se sanka budi. 
Lasta već l’jeće. 

Mirisno cv’jeće 
Kiti zemljici grudi. 

Oj, sve se novi. 

Sve žićem plovi. 

Tek cv’jet još jedan snije; 
Je li moguće. 

Da „uskrsnuće" 

Zbudit ga kadro nije? 

1906 . 


Pitala si.... 

Pitala si, da cv’jet koji 
Pošaljem ti kada. 

Pitala si, eto želje 
Ispunjene sada: 

Gledaj, kako br’ jegom, dolom 
Meki sn’ježak l’jeće. 

Vidiš, kako s neba dobra 
Samo pada cv’jeće. 

Njime kiti mlade grudi. 

Sipaj kose zlate. 

Ta uprav je svaki, svaki. 

Kao stvoren za te, 

Gle nježan je, blistav eto 
Ko nevinost što je, 

A uza to hladan, hladan. 
Baš ko grudi tvoje. 

A kada se svak’ otopi 
Cv’jet i s oka djene. 

Onda, djevo, i ti jednom 
Zaboravi mene! 

1906 . 


Vidio sam.... 

Vidio sam čudo krasotica 
Vilin-stasa, crnijeh zjenica. 

Slušao im anđeoski glas; 
Gledao sam njine kose zlate. 
Gledao sam, ali zirnuv na te, 

Tvoj mi ljepši učini se stas. 
Vidio sam, umnih i pametnih. 

Vidio sarn pri poslu okretnih, 

Al’ tvoj još je okretniji struk; 
Slušah tvojim imenom ih zvati, , 
Ali tebe kada zove mati. 

Mom je uhu umilniji zvuk. 
Vidio sam pak i takvih d’jeva. 
Kojim oko samo mržnjom s’jeva. 
Kojim krvca za osvetom vri. 
Kojim srce bez milosti bije; 

Vidio sam mnogo okrutnije’, 

AF ne jošte, kao što si ti. 


1906 . 

Ja ljubim ... 

Ja ljubim svaki cv’jet 
Zbog mirisa, ii’ boje, 

I drago mi ga djet 
Na mlade grudi svoje. 

Al’ ne nosim ja tog 

Zbog čari samo cv’ jeca. 
Već više, više s tog. 

Sto na tebe me s’jeća. 

1906 . 


Neizvjesnost. 

Minulo ljeto, gle iz tihana 
Jesenskog dana; 

Lišće na grani sahne i žuti. 
Pada po puti. 

Priroda sva se nekuda sprema: 
Hoće da dr’jema 

I da se spravlja slatkim! snovi’ 
Život na" novi. 

:!: 

!K * 

Ljubavi našoj, gizdava djevo. 
Jeseni evo; 

Dirnuo mraz ju već je sa grudi 
Zlobnijeh ljudi. 

I stoga evo skoro je nije. 

Hoće da mrije. 

Ili će valjda l’ječiti ranu 
Tihom u sanu. 

Ali što jednom sanak savlada 
Zbudi se kada; 

I pr’je se mora podleći smrti, 
Pa uskrsnuti. 

No to se onom redovno zgađa, 
Zemlja što rađa, 

A ljubav naša rajsko je voće. 
Kamo će, što će? 

Ili će usnut, da se probudi 
Opet med ljudi. 

Ili umr’jeti, da se pojavi 
Novoj u slavi? 

Ili će prhnut s ovijeh strana 
Rajskog do stana, 
ir se rasplinut magla ko laka 
Prostorjem zraka? 

Što li će biti s njome nam evo. 
Gizdava djevo? 

Oj, ti nam barem srca utaži. 
Sudbino! Kažil... 

1906 . 


Momče i djevojče. 

Perivoju u nekome 
Ruža miriše. 

Tud se šeta mlad junače. 
Za njom uzdiše. 

Pokraj ruže vrtlarica 
Mlađahna sjedi. 

Nju mi gleda mlad’ junače. 

Te joj besjedi: 

— Daj, djevojko, daj mi samo 
Jedan ružin cv’jet! 

— Ne dam, ne dam, mlad junače: 
Što bi reko sv’jetl 

— Daj, djevojko, daj mi ružu. 

Prsten ću ti dat! 

— Ne dam, ne dam, mlad junače: 
r- Ljutit će se mat’! 

— Daj, djevojko, ljubit ću te 
Junak u lice! 

— Ljubi, momče, ljubi, dušo. 

Evo ružice! 

1906 . 


Ah stisni se! . . . 


Ah stisni se u svom kutu 
I pregori želju ljutu; 

Nije milka tvoja više, 

Već za drugim ona diše, 
Drugi ljubi zlato tvoje, 

Miruj, miruj, srce moje! 

A P. Preradović. 

A.h stisni se u svom kutu, 

Ojađeno srce malo! 

Što ćeš sv’jetu tuj na putu, 

Zar je njemu tebe stalo? 

Ne sluša te. Kucaj tiše. 

Nemoj mu se jadat više! 




60 


61 


/ pregori želja ljutu, 

O kojoj si snilo dugo, 

Daj pregrli sudbu krutu 
I ne plači, moja tugo; 

Danas suze zalud su ti. 

Ni ona ih neće čuti! 

Nije milka tvoja više, 

Prestalo je milovanje, 

Okrutnici tako htiše, 

Uništiše divne sanje. 

Pa i iste, srce, nade 
Odreći se moraš sade! 

Već za drugim ona diše. 

Za drugijem čezne, vene. 

Ni prosto ti nije više 
Zirnuti joj crne zjene, 

A kamo li cjelov dati. 

Kamo li ju svojom zvati! 

Drugi ljubi zlato tvoje . .. 

Zar je u tom čudo kako? 

Što je dobro, l’jepo što je. 
Svakome je ljubit lako. 

Pusti, pusti, nek užije. 

Kada prosto tebi nije! 

Miruj, miruj, srce moje, 

Ne’š nemirno preboljeti. 

Već pogoršat rane svoje; 

Miruj, miruj, vr’jeme leti. 

Kad će svakoj rani dati 
Stalna l’jeka-zemlja mati! 


1907 . 



San i java. 


Na javi se i od moje 
Plašiš sjene, 

A u sanku često sama 
Tražiš mene. 

Kad na javi tebe glednem. 
Lice kriješ, — 

A u sanku tol’ se ljupko 
Meni smiješ. 

Ah, na javi ni blizu ti 
Ne sm’jem stati, 

A u sanku prosto mi te 
Cjelivati. 

Što bih drugo mogo htjeti, 
Pregizdava, 

Nego da se izmijeni 
San i java-? 



1907 . 


Bijaše divan maj... 

Bijaše divan maj... 

Svud same ruže cvale, 
I ptice biljisale; 

Izgledo zemljom raj. 



62 


I vrtom srca mog 
Divotno cv’jeće cvalo, 
Što se je razbujalo 
Pod žarom oka tvog... 

... I opet došo maj, 

I sunce milo žari, 

Siplju se zemljom čari 
Opet izgleda raj. 

A u mom srcu led, 

Tuj cv’jeće ne usp’jeva, 
Jer već ga ne ogr’jeva. 
Tvoj žarki, ah, pogled! 

1907 . 


Ja te ljubim. 

Posvetit ti htjedoh opet 
Pjesmu novu 

U najljepšem samo ruhu 
Pjesnikovu. 

Htjedoh, da ti jednom r’ječju 
Mnogo kažem, 

A u tome da ti ništa 
Baš ne slažem. 

Pa prebirah mudre knjige 
I r’ječnike, 

Al’ dostojne nigdje r’ječi 
Moje dike. 


63 


1907 . 


Al’ kad svoga srca knjigu 
Listat zađoh. 

Otu riječ željkovanu 
Brzo nađoh. 

Jedna riječ — pjesma duga, 
A iskrena; 

Evo ti je: Ja te ljubim, 

0 milena! 


Zagonetka. 

Ima jedna zagonetka, 

S nje izgubih uru mnogu. 
Cesto mi se glavom krade, 
R’ješiti ju pak ne mogu. 

Ti ju r’ješi, ti ćeš bolje, 

Pa da vr’jeme već ne gubim: 
II’ te ljubim, jer sam pjesnik, 
ir sam pjesnik, jer te ljubim? 

1907 . 


Našao sam. 

Tražio sam po svijetu. 

Po varavom sreće; 
Lutao sam, htijuć brati 
Mirisavo cv’jeće. 

Tražio sam, ali zalud,... 
Sreća mi se skrila 
1 cvijeće mirisavo 
Zima poništila. 

Pa kada sam tugom shrvan 
Samo suze lio, 

Ah, onda sam tebe, dušo. 
Tebe-opazio. 

A uz tebe našao sam 
Željkovane sreće, 

Posl’je zime don’jela si 
Cvjetno mi proljeće! 


1908 . 


V. Razne 


Zabava, 


Nekome je ugodno 
Ulicam šetati, 

A nekome sjenastim 
Sumama l’jetati. 

Neko voli u šajci 
Po moru veslati, 

Neko sa vršnjacima 
Igre izvađati. 

Nekoji od dosade 
Po svijetu pođe. 

Da mu vr’jeme prekratko 
Još 1 brže prođe. 

Mnogi traži besposlen 
Zabave dnevice. 

Tako 1 ja Imadem 
Svoje zabavice: 

A meni je zabava 
Pjesmice pjevati 
I rod mili hrvatski 
Njima darivati. 


1900 . 

Lastavici. 


Lastavice, ptico mila, 

Dođi, dođi, pod moj stan. 
Svijaj gn’jezdo, širi krila. 
Proljetni je svano dan. 

Nad prozorom mojim sjedaj. 
Tuđe nek ti sreća sja, 

I bez straha u sv’jet gledaj. 
Strahom ’rđa ginut zna. 

Isti dom nas othranio. 

Istog sunca kr’jepi žar; 
Obojici nam je mio 
Nebesnice pjesme dar. 

Dođi s toga, lastavice, 

Viš’ prozora sjedi mog. 
Vjerna bud’ mi drugarice. 
Štitit će nas dobri Bog. 

Kad nas kakva tuga shvati 
Pjesmom ćemo tješit se. 
Pjesma će nas razigrati, 
Prestanut će muke sve. 

Pjevat ćemo, lastavice. 

Radost, b’jedu, teški jad; 
Korit ćemo izdajice. 

Taj svijeta izmet, gad. 

L’jene ćemo nagovarat. 

Da se posla late kog. 
Pravdu ćemo zagovarat 
I svetinje roda svog. 

Višnjeg ćemo slavit Boga, 

Po kome nam svaka stvar, 
Koj’nam d’jeli dobra mnoga 
I darova pjesme dar. 

Ljubit ćemo otačbinu. 

Stan koja nam daje, plod; 
Naše nek se pjesme vinu 
Među c’jeli mili rod. 

Nek mu pjesma bude druga 
Uz veselje i radost. 

Kad ga tare teška tuga, 

II’ tuđina nemilost. 

Rod će pjesmu našu ćuti, 

U pjesmi je tajna moć. 

Kad se sjadi, kad se smuti. 
Možda će mu dobro doć. 

Ako kada, kao i ti, 

Poć u tuđi budem kraj, 

0 tome ću samo sniti. 

Da svoj rodni zirnem raj. 

S toga, lasto, ptico mila. 

Dođi, dođi pod moj stan. 
Svijaj gn’jezdo, širi krila. 
Proljetni je svano dan. 


1899 . 

Zima. 


Vani meki sn’jeg praminja, a sjevernjak hladni piri, 
Sve je gluho, sve nijemo, tek na prozor tko poviri. 

Ptice male čiče tužno, bližaju se ljudskom stanu. 
Traže zaklon od studeni, traže gladne što za hranu. 

Okolina sva izgleda ko smrznuto more sinje. 

Na stablima lišća nema, mjesto njega svuda inje. 

Više nema šarna cv’jeća, ni po njemu roj leptira, 
Umukao poj slavuja, što u srce zna da dira. 

Žarko sunce zemlju leđnu ne ogr’jeva, kao prije, 

A i mjesec, noćni putnik, za oblak se često krije. 

Po dupljima zv’jeri sniju i korisne i škodovne, 

A u zemlji sjeme čeka, da ga proljet vani zovne. 

Sve se skrilo i zamrlo, sve duboki sanak sniva, 

I čovjek se nekud rado pod milijem krovom skriva. 

Pa ako je s marna rada ljeti briso znoj sa čela. 

Uz peć toplu sad uživa slatke plode svoga djela. 


I po glavi čovječjoj se mnogoj ospu sn’jegom prami. 
Te nastupi zima, koja sledi krvcu u žilami. 

Blag’ onome, koga nađe samo dobro pripravljena, 
Koj’ je nabro za ogrjeva - mnogo l’jepih uspomena. 


1899 . 

Sa Drobobulje. 

Drobobulje tamne evo visokom sam na vrhu. 

Umoran s naporna hoda na suri kamen sjedam. 
Ugodan lahorić struji, morsku noseći duhu. 

Okolo gledam. 

Gorski se velebni lanac gorskim valovljem sredb, 
Gromada surog st’jenja umara nevikle oči. 

Gdjeno se vrana i oro, slobode zlatne čedo. 
Slobodno koči. 

Kučića šareni sag se milo preda mnom stere. 
Planinskim lukom, kao no v’jencem obrubljen s kraja, 
Cetina bistra podnožjem tiho plodnim se vere. 

Prvi je maja. 

Vidim te veoma dobro, mila kućice b’jela. 

Gdje prvom ugledah sjajno sunce, gdje rađa danak. 
Gdje prvom razastr’je krila vrh nejaka mi čela 
Slađani sanak. 

Ko golubovi umorni s naporna sjeli leta, 

Poljička slegla se sela starca oko Mosora; 

0 dobi snivaju, kada vr’jedila r’ječ je sveta 
Slobodna zbora. 

Ondje u kutu, gdje krokom laganijem se svila 
Hrid Biokova vilinskog u Gubavicu stravnu, 
Zadvarje na stjenje sjelo. S turskih pisano sila 
U povjest slavnu. 

Sinjsko gle prostrano polje, po njem kupovi s’jena. 
To su, reko bi, samo turske grobovi slave. 
Prologa, Jajca i drugih nazire dalje zjena 
S’jeđane glave. 

K južnoj se okrećein strani, prvom protivnoj smjeru, 
Sviniška jaruga gruba poda mnom grubo zjaje. 
Gdje mukotrpni narod južnjaka vrtljivu vjeru 
Dobro poznaje. 

Preko boračkog klanca se ljeska eno u žaru 
Svibanjskog miloga sunca kristalni vali mora, 
Jadranskog valovi mora, plačuć obalu staru 
Hrvatskih dvora. 

A tam’, gdje sunce za zimskih kratkijeh dana gine, 
Rt vinorodnog Brača se posred valovlja koči 
I šume Suleta bajna, što niče iz pučine. 

Plijene oči. 


Na st’jeni sjedim i gledam, divim s’ prirode ruhu, 
U duhu slikajuć sliku zamamnog gorskog kraja; 
Ugodan lahorić struji, morsku noseći duhu. 

Prvi je Maja. 


1901 . 



Osveta. 

Iz majčina krila 
Potrčao mali, 

Al’ slabe mu noge: 

O kamen se svali. 

Zaplakalo d’jete. 
Došla majka na to, 
I tješiti stala 
Svoje milo zlato: 

„Nemoj plakat, dušo, 

„Proć’ će mala ruka; 

„Sad će doći tata, 

„Don’jeti jabuka!" 

Ma koliko mati 
Potrošila r’ječi. 

Dijete se ipak 
Sve silnije dreči 

Zabrinuta majka 
Tanku šibu lati 
I djetetu pruži: 

„Evo, sinko zlati!" 

„Ovaj kamen tvrdi 
„Dobro mi istući, 
„Neka znade, kako 
„I tvojoj je ruci!" 

Šibu d’jete primi. 

Kamen šibat uze, 

I tada mu tekar 
Prestadoše suze. 

.L * 

Vođena i dobro 
Narav ljudska skrene; 
Sto će od te biti 
Rano iskvarene? 


1902 . 

Kraljici cvijeta. 


Vihor bjesni... 


Kor si krasna i mila, čedna ti ljubice modra, 
Kraseć proljećem ranim poljane milog mi doma; 
Tko te ljubio ne bi, poznajuć krasote tvoje. 
Kraljice cv’jeta. 

Prvi cv’jet si proljeća, a nosiš ljubavi ime, 
Krjepostima sjećajuć skvareni narod, da svima 
Ljubav, to divno čedo velikog i moćnog Boga 
Prednjačit ima. 

Među najnižim ničeš travkami, rasteš i gineš, 
Krijuć se pomno čedna očima himbena sv’jeta, 
Znajuć, da sv’jet ti ovaj naslade podati neće. 
Otrova rade. 

U ruho se odjela blistavo n’jesi i šarno, 

Već si boju izbrala nebeskog velebnog svoda. 

Da posjeti se smrtnik, koji te nasladom zrije, 
Neba i raja. 

Nesmiljen čovjek vrata b’jedniku zatvara bratu, 

Ti svoje razvratila nježne si latice širom. 

Da žedan kukčić svaki po volji sisati može 
Slađahna meda. 

Slave preziruć tašte sagela čedno si glavu, 

I stoga kukčić lice u travci cjeliva tvoje; 

Čovjek plemenit kiti, ini odbaciv cvijetak 
Tobom si grudi. 

Još si za čednost svoju od Stvorca primila blaga 
Mirisa divna, s kojim šarnlm si među cvijećem. 
Usred vrtloga burna ko krjepost, mezimče rajsko, 
Skvarena sv’jeta. 

U svem si krasna, mila, čedna ti ljubice modra, 
Pričajuć zemskom sinu veloga veličje Boga; 

Tko te ljubio ne bi, poznajuć krasote tvoje. 
Kraljice cv’jeta? 


Vihor bjesni, zvižde, huče 
I stablima ljulja: 

Sumrak pada, već se nojca 
Malim selom šulja. 

U ubogoj u kolibi, 

Na trošnu ležaju 
Leži bolna mlada majka 
Sile ju izdaju. 

Uz nju čedo, prvo čedo. 
Teška bolest mori, 

BI’jedi, drhće, rukam lama. 
Sa smrću se bori. 

Tetoši ga, grli majka 
I za njeg se moli, 

A srce joj, ah majčino. 

Da pukne od boli. 

Nojca stere svoja krila. 

Bjesni vihorina, 

Susjednome a u dvoru 
Gazda ženi sina. 

Cv’jećem sve je iskićeno. 
Zastava se vije. 

Puške ječe, čaše zveče. 
Vino se ispije. 

Svakome se radost, sreća 
Odrazuje s lica. 

Pa ne smije tu faliti 
Veselih pjesmica. 

* 


1902. 

Selo malo nojca tamna 
Svojim velom krije, 

Vihor bjesni, zvižde, huče 
Jače, nego prije. 

Pa ko da mu kroz noć tamnu 
Razabireš glase: 

Ah na sv’jetu, na tom sv’jetii 
Mnogi žive za se! 

1904 . 


Što je život? 


Sto je taj život ljudski na svijetu? 

Malen oblačak silnim vihrom gonjen, 
Biserna rosa na travici,* 

Što ju k sebi diže žarko sunce; 

Jutarnja slana pod proljetnim dahom. 

Iza poplavi bujica pomamna; 

Slamka u peći ražarenoj, 

U olujnoj noći munje bl’jesak. 

Što je taj život? U Sahari pustoj 

Opsjena zračna. Cv’jet u bašći šarni. 
Kojega prvi ubije mraz, 

A kukac požudno srkne mu med. 

Prečesto toli jabuka rumena. 

Što nekom moći svakoga privlači, 

Al’ ju u srijedi rastače crv 
I stalne ju vodi do propasti. 

Tek nada jedna, što se ne ispunja; 
Razočaranje iza svakog kroka; 

Tek zagonetka, koju ljudi, 

Da riješe nastoje od v’jekova. 

Sto je taj život? Borba za opstanak, 
Preljuta borba sve do daha zadnjeg; 
Prepuna čaša gorke žuči. 
Nevolje i jada vjerni je drug; 

Stazica uska, koja se vijuga 
Uz brzak vode, uz ponore stravne, 

A zavaljena je sa kamenjem, 
Obraštena trnjem i korovom. 

Na sv’jetu šarnu tekar pustoš ljuta, 
Tekar samoća puna groze, straha; 
Čeznuće vruće za nečime. 

Što zaludu oko ovdje traži! 

1904 . 


Lovor i ruža. 

Raso lovor u bostanu, 

Vrtlar ga je njegovao. 
Na njegovu često granu 
I slavujak sjesti znao. 

Miris-ruže sjeme palo 
Pod lovora granje kitno, 
A sunašce zagrijalo, 
Proklijalo zrnce sitno. 



78 


79 


1905 . 


Sitnu ružu lovor-grana 
Od studeni zaštitila 
I od žara ljetnih dana, 

Te se brzo razgojila. 

Prolazili tuda ljudi, 

Rumen-ružu mirisali 
I kitili njome grudi, 

A vrtlara svjetovali: 

„Gizdava je ruža ova, 

„Ali samo grdna šteta, 

„Što joj grana lovorova 
„U razvoju mnogo smeta!" 

Odrezao vrtlar granu, 

A kad zima došla ljuta, 

Osta ruža u bostanu 

Bez života, — — zamrznuta. 


Omiš-gradu. 


Tuđe poštuj, a svojim se diči! 

P. Preradović. 


I. 

.0 čedance majka mila. 
Dinara te ogrlila, 

I ko gn’jezdo soko ptice 
Svio si se uz litice. 
Cetinski te val cjeliva. 
Sinje more oplakiva 


I u skrajne sv’jeta kute 
Smjeli! duhu krči pute. 

Smješi ti se sunce s visa. 
Bezbroj ruža i narcisa. 

Pod zjenom mu vječno blagom 
Protkano je tvojim sagom. 

I vrletni gorski klanci. 

Kad zagriju topli danci. 

Odjenu se zelen-biljem. 

Okite se gorskim smiljem, 

I uz frulu kad zasvira 
Obijesnih skup pastira. 

Što čuvaju laka stada. 

Zamamni su, oj, svi tada! 

Hvala daru dobra neba. 

Imaš svega, čeg’ ti treba, 

A da čar se upotpuni. 

Gle alema čednoj kruni: 

Iz tvojega gn’jezda ptići. 

Tvoji sinci sokolići. 

Čili, zdravi. 

Živi lavi. 

Vedra čela. 

Duha smjela; 

Puni volje 
A za bolje. 

Jake desne 
I udesne. 

Kad dušmanu 
Na put stanu. 

S krša nikli, 

Patnjam vikli. 

Vjerni svudi 
Rodnoj grudi; 



A u vjeri tvrđi divi, 

No dinarski kamen sivi. 

Kakove li tek su mlade 
Tvoje kćeri, Omiš-grade, 

Tvoje Čame krasotice. 

Ponosite Hrvatice? 

Pune uma i vrline, 

Pune krasa i miline. 

Žarka oka. 

Hitra skoka; 

Blage ćudi. 

Bujnih grudi, 

Vilin-stasa, 

Slavić-glasa, 

Kad se smiju. 

Sreću siju, 

Al’ kad stanu. 
Gnjevom planu 
Protiv kome, 

Jao tome! 

Vjek odane milom rodu svome. 
Rodu svome rodu Hrvatskome, 
Rodnu grudu i ognjište drago 
Ko najveće poštivaju blago; 
Spravne prije cjelunuti raku, 
Nego vjerom krenuti junaku. 

Pa tko, makar i nehote, 
Zime tvoje na krasote, 

A ljepotu c’jenit znade. 
Taj će rado da priznade. 
Da dostojno za ćijelo 
Samo Tvorca to je djelo, 
U promislu što ga svome 
Darovao rodu mome. 


II. 

0 davno je, davno bilo: 

Ko i sad je sunce grilo. 
Dizale se k nebu gore, 

Ko i sad je sinje more 
Uzdizalo burne vale 
Razdiralo plodne žale; 
Hladna tekla je Cetina 
I s dinarskih klisurina 
Razavijo soko krila, 

Br’ježim pasla stada čila. 
Tek je manje, nego sada 
Bilo sv’jetom mira, sklada; 
Snažniji je samo vlado, 

A nejači svako strado. 

Pa i Omiš svjestan bio. 

Na noge se osovio, 

Uz slobode svete geslo 
Pograbio mač 1 veslo, 
Obojici dao maha. 

Te mnogijem zado straha: 
Rim smućivo sv’jeta glavu. 
Dao brige gordom Lavu. 

Za slobodu i za prava 
Mrijeti mu bila slava. 

Pa nij’ čudo, s takvom ćudi 
I mišicom, neki ljudi 
Od zavidnog samo jara 
Krstiše ga za gusara. 

Pa neka se tješe time, 


Sto mu daše takvo ime, 
Ar ponosom Omiš plane, 
Spominjući prošle dane. 
Gdje je znao sve pod silu 
Očuvati grudu milu, 

U slobode zagrljaju 
Svom ju predat naraštaju. 
Tome svjedok eto prava 
Ponad vrati’ slika lava, 

Koj se stidi. 

Što se vidi 
Tuj za rugo 
Stati dugo 
Bez osvete 
I bez mete. 

I od jeda 
Ko da gleda 
U daljinu. 

Niz pučinu. 

Ne bi r zgleda’. 

Gdje mu čeda 
Starog gose 
Slobod nose. 

Gdje mu hode 
U pohode. 

Al’ njih nema. 

Te zadr’jema 
Od dosade 
I bez nade. 

Valjda tije 
Sanke snije, 

I slatki ga nose sanci 
K onizijem davnim danci’, 
K zlaćenijoj onoj dobi. 

Kada mu je ljepšoj kobi 
Pogodnije sunce sjalo 
I ime se spominjalo 
Svud bogate Venecije, 


A sad mu se d’jete smije.... 


Ima sv’jetom i Ijepšijeh čari, 
Zamjernije ima c’jene blaga. 
Sunce božje i druguda žari, 
Šarenijeg satkivajuć saga; 

Ima kraja bl’ještećih u zlatu, 

I biserja na mnogome vratu; 

Ima svega, čem’ se divit mora, 

A i zakon nalaže ozgora 
Poštivati svačije vrsnoće, 

Al’ ih ljubit, kao svoje, tko će!? 

S tog, dok bude sunce sjati, 
0 hrid more udarati. 

Sa dinarskih dok litica 
Bude čila soko-ptica 
Penjati se do oblaka. 

Dok trobojnog bude znaka 
Hrvatske vrh svete grude, 

I dok zadnji sin ti bude 
O prošlosti tvojoj sniti, 
Omiš-grade, naš ćeš biti! 


I90S. 



84 




Baš kd ... 

Noć je tanina, nebom 
Zvježđe se ne kr’jesi;, 

Proza tamu stravnu 
Igraju se b’jesi. 

Uzmučenim morem 
Propinju se vali; 

U očajnoj borbi 
Plovi čamac mali. 

Na prekide munja 
Olujom prosine, 

Da iza nje gušće 
Obujmu ga tmine. 

Baš ko srce bolno, 
Posl’je, neg’ mu plane 
Lažne iskra nade. 
Jače tište rane .... 

1905 . 


Moja čuvstva. 

Ko poletarci iz gn’jezda mekana, 

Prhnuste u sv’jet, sveta čuvstva moja. 

Vi iskre žarke srca sa mlađana. 

Ne bi r ma koga, shrvana sred boja. 

Odvažile, da zadnje skupi sile 
I jednom jošte oštrim mahne mačem; 

Ne bi li kome tješilice bile. 

Ne bi li manje sv’jet ozvanjo plačem! 

Ne bi li kome ohladnjele grudi 
Svojijem žarom kako razgrijale. 

Eda se jednom s mrtvila probudi, 
Živjet za ljepše stane ideale! 

Al’ jao! Sv’jet je prepun samo leda. 
Kaosom n’jegvim grozne sante blude. 
Pa i vi čuvstva, milovana čeda, 
Zabludiv sv’jetom, stupiv među ljude, 

Ne postigoste svoga cilja sveta, 

Već slediste se i vraćaste tada, 

Odbiv se o hrid zamrznuta sv’jeta, 

Ka svome gn’jezdu u obliku grada. 

1905 . 


Pjevat ću. 

Plakao bih, al’ zar su suze vr’jedne. 

Da l’ječe ranu ljutu? 

Plakao bih, al’ zar da suze moje 
Zlobnici tru po putu? 

Pa neću, ne, već pjevati ću rade. 

Pjesma visoko l’jeće; 

Blažit će bol,-i jedit zlobne duše. 

Ma zgaziti ju neće. 

Suza djevojačka. 

V 

Sto je suza, što se skliznut znade, 

A sa oka nevine djevojke? 

Rosica je tajinstvena — mlade 
Kojom svoje zalijeva dojke. 

II’ biserak to je skupocjeni. 

Sto ga toli marno sabiraju 
Po svijetu dusi neviđeni 
I u rajsku prenose domaju. 

II’ je magnet, koji sa nebesa 
Na tu zemlju milosti poskida; 

Sila, koja srcima potresa. 

Melem, koji mnogu ranu vida. 

Ali što je ona, što ju tjera 
Niza lice s oka razjadana 
U svijetu zloba i nevjera, 

Sa osvetom što je pom’ješana? 

Munja to je, koja svodom para, 

Sa tetive str’jela ubojita. 

Grozni valu, koji ništi, hara, 

II’ požarna iskra plamenita. 

Kaplja to je, a sa česme jala, 

U kojoj se krije otrov hudi; 

To je nešto tako sitna, mala. 

Pred čim drhtnu 1 najtvrđe grudi. 

Na mrtvih god. 

Sa tornja jeknu zvono 
Tol’tužno, toli bono, 
S’jećajuć ljudski rod 
Na mrtvih god. 

I čuo sv’ jet.... 

Pa gle, već eno gmiže 
Ka groblju bliže, bliže; 

I krst svak traži svet. 

Štono se bilo koči 
Na humku, ili ploči. 

I svakog bije tuga: 

Tuj leži mama, tata, 

Tuj grob je mila brata, 

Tuj seke, vjerna druga. 

Ah! tu se vruće moli 
Za njene duše toli, 

Tuj spomen-v’jenci nižu, 
Tuj sv’jeće se užižu. 

Ta mrtvih jeste god. 

Pa s’jeća ih se rod. 

Ma ima mrtvih sila 
Bez spominjanja mila. 

Bez kite spomen-cv’jeca. 
Bez da im gori sv’jeća. 

Bez da im zna se kob! 

Tko vas se s’jeća sade. 

Vi izginule nade? 

Tko vama sv’jeće pali. 

Vi mrtvi ideali; 

Vi razorene sreće. 

Tko vama pali sv’jeće? ... 
Tko vama znade grob? 

Ne zna? A zar da nije 
Čitava zemlja hram, 

Sto nebni svod ga krije, 
Ko raku hladni kam? 

A zar da što su oni 
Tog zvježđa milioni, 

Neg’ same luči sjajne. 
Sto posred noći bajne 
Svevišnja ruka stavi 
Vrh groba zaboravi? ... 

1906 . 


Sebi. 


Slobodan budi čovjek! Kroči stazom smjelo. 

Na ku zan’je te sudba, i za ciljem hiti! 
Ponosan budi i sveđ u vis diži čelo; 

Ne daj se lako ničim poništiti! 

Pa rugo ti se svijet, ii’ pjevo ti hvalu. 

Ne sustaj, hiti k cilju i preziri t’jela 
Lance, a b’jede neka tješi te u valu 

Čista savjest i duša svoja, c’jela! 

Nek srce ti nikad za nagradam ne gmiže, 

Ko plaću primi: slast sretno svladane muke; 
Nit traži, da ti potomstvo spomenik diže; 

— Taj nek ti tvojim dignu djelim ruke!.. 


1907 . 

Ti umuče mi... 

Xi umuče mi, sitna tamburice. 

Ne dira nitko već te zaprašene, — 
A tvoje žice 

Rđom uništene- 

Ah, one žice, s kojih često toli 
Čula se pjesma boli, 

I dirajuć ih, ruka je drhtala. 

Na oku suza sjala, 

I s tužne melodije 

Tek srce svislo nije!- 

O digo bih te s praha, tamburice, 

I novim stare zam’jenio žice, 

Al’ s misli volja pane: 

Da b’ i sa žica novi’ 

Skliznut se mogli zvuci jadikovi 
I srca stare povr’jediti rane.... 

1907 . 


Tada tekar... 

De kažite mi, kaž’te. 

Vi, što vas vika stoji. 

Da kanim već se jednom 
Pjesama tužnih svoji’. 

Je r, kaž’te mi, moguće 
Drugače iskren biti. 

Već kako se os'jeća. 

Baš tako i zboriti? 




Ah! udes roda moga 
Ranu mi srcu zada; 

Varavi sv’jet i zloba 
Napuni teška jada. 

Ne mogu s tog, ne mogu 
Veseo sada biti, 

Kad moram i nehtijuć 
Tek samo suze liti. 

Izl’ječite mi srce. 

Tu svakog čuvstva česmu, 
A tada tekar ćete 
Slušati drugu pjesmu! — 


Nad nekom slikom. 


vud pustoš grozna, tišina i tama. 

Na stupu davnog hrama porušena, 
Što no se koči sred ruševlja, sama. 

Gle divna stasa naslonjena žena. 
Plećim joj pala bujna kosa plava. 
Desnice lakat kamena vrh zdena, 

Na l’jevoj pjesti počiva joj glava; 
Vidi se: šlica bol joj rhmen mače. 
Čitavim f jelom ko da podrhtava. 

Tuj gr’jehe kajat na osami zače, 

II’ čeka vojna na ročište doći, 
ir, gledajući ruševine, — plače!! 


To j’ slika mrtva, al motreć ju, noći 
S’jećam se neke tamne u jeseni. 
Kad, nekom tajnom silovanu moći. 

Sagledah djevu bolnu, bez rumeni, 
Tražeć osamu, gdje je plakat stala. 
Uz bolni jecaj, ali prigušeni. 

Nad ruševinom svojih ideala ... 


1907. 


Tugi. 


.Zašto si, tugo, ti mi vjerna toli. 

Dok cio svijet o nevjeri radi? 
Zašto me toli stravstveno zavoli. 
Zar i ti, jao, veliš život mladi? 

Oj, tugo, tugo, nerazdjelni druže. 

Od zipke meke, majčina od krila, 
Proz trnja žiće, proz svijeta ruže!... 
Ti meni samo tumačem si bila: 

Da zemlja ova nije slika raja. 

Da ona tek je samo carstvo tvoje, 
U kome nema, nema oproštaja. 

Nit’ počinuti ikad slobodno je. 

Oj, bježat neću; ne mogu uteći. 

Niti se bijeg pristoji junaku. 

Pače ću jednom i „hvala ti!“ reći. 
Ali tek kad me dovedeš nad raku ... 

Kor ko puta ... 


Koi> ko puta, ah, koliko. 
Sakrio se sunca trak, 

Kol’ko puta zv’jezde jasne 
Obujmio gusti mrak! 

Kol’ko puta nebo vedro 
Zastrlo se oblakom, 

I svemirom veličajnim 
Zagrmio silno grom! 

Kol’ko puta i u žicu. 

Ah, u ljudskom žicu tom, 
Nadviju se oblačine, 

Kol’ko puta grmne grom! 

Kol’ko puta vedrim čelom 
Raspne veo ljudski jal; 
Kol’ko puta krit se mora 
Plemeniti ideal! 

Al’ gle! Zvjezde još trepere. 
Isti j’ sjajnog sunca hod, 
Nit’ svi gromi, ni oblaci 
Ne stamniše neba svod! 

A zar čisto čelo može 
Zamračit se zlobom kad. 
Dušu vedru, ideale. 

Vječno skriti smije jad? 


1907 . 

Udes. 


Pod bremenom zbilje žica, pod obiljem zlobe ljudi 
Svakog jada, svake tuge spunile se slabe grudi. 

Da ne svisne srce s boli, trebalo je tražit l’jeka: 
Izjadat se bilo kome, ćutjela se nužda pr’jeka. 

Izjadat se!... Ali kome? Vjernih malo je pod nebi... 
Ah, tebi ću, vjerna pjesmo, povjeriti boli, tebi! 

I prihvatih čelik-pero i povlačih po papiru. 

Po njem štadoh slikat slike s bolna srca što izviru. 

Tuj ne štedih izbor r’ječi, lakoj mašti puštah maha, 
Te dovrših pjesmu dugu, pjesmu tuge i uzdaha. 

Al’ ta pjesma ne bje dobra; ne bje niti iz daleka 
Pravi izljev moje boli, ranjenoga srca jeka. 

Nad slučajem slabe sreće razmišljo sam opet tako; 
Odlahnulo nije srcu, te sam s nova jače plako... 

Drhtalo je srce malo, kupale se suzam oči. 

Tad mi s’jevnu miso nova: ja u suze pero smoči’. 

I piso sam, suzam piso, pjesmu tuge, pjesmu boli, 
I bila je pjesma moja, ah, bila je vjerna toli! 

Ali opet gle udesa, što povPjedi srca ranu: 
Sv’jet ne vidi čitat pjesmu sa suzami napisanu!... 


1907. 

Nad koljevkom sina. 


Već je dugo, što zapjevo n’jesam, 
Skoro mi je zahrđala lira... 

A mislite, da su brige žića 
Pjesama mi zatrpale vira? 

ir mislite, da je mašta laka 
U svemirju salomila krila; 

Ili, našav drugog miljenika. 

Da mi se je snevjerila vila? 

Nije pjesma utihnula zvonka. 

Nit je vila vjeru prevjerila. 

Već mekanom samo nad koljevkom 
Tekar se je časkom ustavila. 

U koljevci spazila mi čedo. 
Nevinašce, hrvatskoga sina, 

U čelo mu cjelov utisnula, 

Cjelov sanka i rajskih milina. 

Pričala mu o Ijepotam bajnim 
I vrlinam mile domovine,... 

A sinak se, snivajući o tom, 
Osmješkivo same od miline. 

0 neslogi i izdajstvu crnu. 

Što je domu lance sakovalo. 

Kada bi mu šaputala vila. 

Kroz sanak bi čedo zaplakalo. 

Nije vila oca ostavila. 

Već je samo tetošila sina; 

Znade ona, da će, kad odraste, 

I njega mi trebat domovina. 

1909 . 

